Diari Oficial de la Generalitat Valenciana


Sumari del DOGV 4885, del 17-11-2004 (2004/11984)

RESOLUCIÓ de 3 de novembre de 2004, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Conveni específic de col·laboració entre la Conselleria d'Infraestructures i Transport de la Generalitat Valenciana i la Fundació Institut Portuari d'Estudis i Cooperació de la Comunitat Valenciana (IPEC) sobre ajuda per a atendre despeses de funcionament de la Fundació IPEC.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4885

Data del DOGV
:   17-11-2004

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2004/11635


Data del document
:   03-11-2004

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Infraestructures i Transport
    * fundació
    * cooperació administrativa

RESOLUCIÓ de 3 de novembre de 2004, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Conveni específic de col·laboració entre la Conselleria d'Infraestructures i Transport de la Generalitat Valenciana i la Fundació Institut Portuari d'Estudis i Cooperació de la Comunitat Valenciana (IPEC) sobre ajuda per a atendre despeses de funcionament de la Fundació IPEC. [2004/X11269]
  
Subscrit, després de la tramitació prèvia reglamentària, entre la Conselleria d'Infraestructures i Transport de la Generalitat Valenciana i la Fundació Institut Portuari d'Estudis i Cooperació de la Comunitat Valenciana (IPEC), el 3 de setembre de 2004, un Conveni específic de col·laboració sobre ajuda per a atendre despeses de funcionament de la Fundació IPEC, i en compliment del que establix la clàusula setena del Conveni, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0765/2004, i que figura com a annex d'esta resolució.
  
València, 3 de novembre de 2004.- La directora general de Relacions amb les Corts i Secretariat del Govern: Alida C. Mas Taberner.
  
Conveni específic de col·laboració entre la Conselleria
  
d'Infraestructures i Transport de la Generalitat Valenciana
  
i la Fundació IPEC, sobre ajuda per a atendre despeses
  
de funcionament de la fundació IPEC
  
València, 3 de setembre de 2004.
  
Reunits:
  
D'una banda, el Sr. José Ramón García Antón, conseller d'Infraestructures i Transport de la Generalitat Valenciana (CIT), en nom i representació d'esta facultat per l'Acord adoptat pel Govern Valencià en la reunió del 16 de juliol de 2004.
  
I, d'una altra, el Sr. Rafael del Moral Carro, president de la Fundació Institut Portuari d'Estudis i Cooperació de la Comunitat Valenciana en nom i representació d'esta, en virtut de les facultats que té atorgades per Acord de la Comissió Executiva de data 10 de desembre de 2003.
  
Els compareixents es reconeixen mútuament en la qualitat amb què cada un intervé, així com la capacitat legal necessària per a l'atorgament del present conveni, i, a l'efecte,
  
Manifesten:
  
I. El sector marítim i portuari és de vital importància per a l'activitat econòmica, singularment per la seua significació en la competitivitat final de la producció, en la qual cada vegada més interactuen la capacitat d'innovació i adaptació als canvis que indefectiblement, marca la progressiva globalització de l'economia.
  
II. La constitució de la Fundació Institut Portuari d'Estudis i Cooperació de la Comunitat Valenciana, inscrita en el Registre de Fundacions de la Comunitat Valenciana per Resolució del director general d'Interior de la Conselleria de Presidència de data 14 de juliol de 1998, és el resultat de la voluntat dels seus fundadors a unir esforços per a enfortir la gestió de la innovació en els ports de la Comunitat Valenciana - incloen-hi la formació i la millora de les qualificacions dels seus recursos humans- la cooperació, el desenrotllament tecnològic i la projecció i la integració de la realitat portuària en el seu entorn territorial i social.
  
Així, en la reunió de 15 d'abril de 1998 el Govern Valencià va acordar declarar la voluntat de la Generalitat Valenciana de participar, com a soci fundador junt amb les autoritats portuàries d'Alacant, Castelló i València, en la constitució de la Fundació Institut Portuari d'Estudis i Cooperació de la Comunitat Valenciana, aprovar els estatuts de la dita Fundació i contribuir a la dotació fundacional amb la quantitat de 25 milions de pessetes, a càrrec dels pressupostos de la Generalitat Valenciana per a 1998.
  
Amb esta mateixa data es va atorgar l'escriptura pública de constitució de la Fundació, en la qual s'indica que la dotació de la Fundació consistirà en 510.725.895 ptes., per mitjà d'aportacions dineràries en efectiu metàl·lic, i s'assigna a la Generalitat Valenciana la quantitat de 39.243.910 ptes., que implica la seua participació del 25% en el total de la dotació fundacional.
  
III. El desenrotllament dels fins estatutaris de la Fundació IPEC, de caràcter científic, docent, de cooperació i cultural en l'àmbit portuari, té una evident projecció pública al mateix temps que implica una potencialitat d'enfortiment de les estructures comercials i estratègiques de la Comunitat Valenciana, ja que revertix en la seua economia una major eficiència dels servicis al comerç exterior prestats des dels seus distints enclavaments portuaris.
  
Els recursos per al finançament dels dits fins poden provindre, entre altres, d'aportacions dels seus partícips, i és que la Generalitat Valenciana ha contribuït al sosteniment de les despeses de la Fundació en diversos exercicis pressupostaris des de la seua constitució, per mitjà d'aportacions voluntàries en concepte d'ajuda o subvenció.
  
IV. Els compareixents, en la representació que hi tenen, han acordat subscriure el present conveni de col·laboració, que es regirà per les següents:
  
Clàusules:
  
Primera. Objecte
  
El present conveni té per objecte establir els termes i les condicions de la subvenció concedida per la Generalitat Valenciana a la Fundació Institut Portuari d'Estudis i Cooperació de la Comunitat Valenciana, per import de 325.000,00 euros, en concepte de contribució per a atendre les despeses de funcionament de la dita Fundació.
  
Segona. Imputació pressupostària
  
La subvenció concedida s'imputa al capítol 4 del programa 514.10, línia de subvenció de caràcter nominatiu T4317 denominada Fundació IPEC dels pressupostos de la Generalitat Valenciana per a l'exercici 2004.
  
Tercera. Forma de pagament de la subvenció
  
El lliurament de l'aportació de la Generalitat Valenciana es durà a terme de la forma que determina l'article 47 bis de la Llei d'Hisenda Pública de la Generalitat Valenciana; és a dir:
  
1. Fins a un 40% de l'import d'esta podrà lliurar-se immediatament una vegada firmat el conveni, després del depòsit previ del corresponent aval.
  
2. El 20% s'abonarà després de l'aportació i la comprovació de la documentació justificativa de l'efectiva i correcta aplicació de la suma lliurada.
  
3. La resta s'abonarà una vegada es justifique el compliment del que s'ha convingut.
  
La bestreta del 40% en subscriure's el conveni s'haurà d'acompanyar amb la carta de pagament acreditativa d'haver constituït una garantia pel mateix import de la subvenció la bestreta del qual se sol·licita. La garantia es pot constituir per mitjà de valors, aval bancari o assegurança de caució, a l'empara de l'article 35 del Text Refós de la Llei de Contractes de les Administracions Públiques i dels articles 55, 56 i 57 del Reglament General de la Llei de Contractes de les Administracions Públiques.
  
La documentació acreditativa del compliment de l'objecte de la subvenció s'entregarà en la Direcció General de Ports i Costes abans del 28 de novembre de 2004.
  
Quarta. Naturalesa d'este conveni
  
Este conveni que té naturalesa administrativa s'enquadra en els previstos en l'article 3.1.d) del Reial Decret Legislatiu 2/2000, de 16 de juny, pel qual s'aprova el Text Refós de la Llei de Contractes de les Administracions Públiques; i també en el Decret 20/1993 de 8 de febrer, del Govern Valencià, pel qual s'establix el règim jurídic pressupostari dels convenis que subscriga la Generalitat Valenciana.
  
La Fundació Institut Portuari d'Estudis i Cooperació de la Comunitat Valenciana queda vinculada, així mateix, al compliment de les obligacions que l'article 47 del Text Refós de la Llei d'Hisenda Pública de la Generalitat Valenciana imposa als beneficiaris de subvencions.
  
Cinquena. Vigència
  
La vigència del present conveni de col·laboració començarà el mateix dia de la firma, i expirarà el 31 de desembre de 2004.
  
Sisena. Denúncia i modificacions
  
Les parts podran denunciar o modificar el present document en qualsevol moment per mutu acord.
  
Segons el que preveu l'article 7.3 del decret 20/1993, de 8 de febrer, pel qual es regula el Registre de Convenis i el seu règim jurídic i pressupostari, la Generalitat Valenciana podrà rescindir el present conveni quan durant el primer any de vigència, amb independència de la duració total d'este, no s'execute la prestació corresponent a l'exercici, i es podran reclamar les quantitats entregades i les indemnitzacions procedents per danys i perjuís en els termes previstos en la normativa d'aplicació.
  
Queda exclosa l'aplicació del que preveu l'article 7.4 del referit Decret 20/1993, de 8 de febrer, per mancar el present conveni d'abast plurianual.
  
Setena. Publicació del conveni
  
El present conveni es publicarà en el Diari Oficial de la Generalitat Valenciana.
  
Després d'haver llegit el present document per part dels compareixents, es mostren de conformitat amb el seu contingut i, en l'exercici de les atribucions de què són titulars, el firmen en dos exemplars i a un sol efecte al lloc i en la data més amunt indicats.
  
El conseller d'Infraestructures i Transport,
  
JOSÉ RAMÓN GARCÍA ANTÓN
  
El president de la Fundació Institut Portuari d'Estudis i Cooperació de la Comunitat Valenciana,